**OIKAISUVAATIMUSOHJE**

Tähän päätökseen tyytymätön voi vaatia kirjallisesti oikaisua Hämeen aluetoimistolta.Vaatimuksen kirjallisesta muodosta täyttää myös viranomaiselle toimitettu sähköinen asiakirja.

Oikaisuvaatimus on toimitettava Hämeen aluetoimistolle kolmenkymmenen (30) päivän kuluessa tämän päätöksen tiedoksisaannista. Oikaisuvaatimusaikaa laskettaessa tiedoksisaanti päivää ei oteta lukuun. Jos oikaisuvaatimuksen tekemiselle varatun ajan viimeinen päivä on pyhäpäivä, lauantai, itsenäisyyspäivä, vapunpäivä, jouluaatto tai juhannusaatto, oikaisuvaatimuksen voi tehdä vielä seuraavana arkipäivänä.

Tiedoksisaanti päivän osoittaa tiedoksianto- tai saantitodistus. Tavallisena kirjeenä lähetetty päätös katsotaan annetun tiedoksi seitsemäntenä (7) päivänä kirjeen postittamisesta, jollei muuta näytetä. Tavallisena sähköisenä tiedoksiantona annettu päätös katsotaan saadun tiedoksi kolmantena (3) päivänä viestin lähettämisestä, jollei muuta näytetä. Virkakirjeen katsotaan tulleen viranomaisen tietoon saapumispäivänään.

Mikäli päätös on annettu tiedoksi yleistiedoksiannolla, vastaanottajan katsotaan saaneen asiasta tiedon seitsemäntenä (7) päivänä ilmoituksen julkaisemisesta puolustusvoimien verkkosivuilla. Mikäli päätöstä ei ole voitu julkaista puolustusvoimien verkkosivuilla, vastaanottajan katsotaan saaneen asiasta tiedon seitsemäntenä (7) päivänä ilmoituksen julkaisemisesta virallisessa lehdessä.

Oikaisuvaatimuksen voi toimittaa perille henkilökohtaisesti tai asiamiehen välityksellä. Sen voi omalla vastuullaan lähettää myös postitse, sähköisesti tai lähetin välityksellä. Sähköisesti toimitetun oikaisuvaatimuksen katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä. Oikaisuvaatimuksen on oltava perillä päätöksen tehneellä viranomaisella viimeistään määräajan viimeisenä päivänä ennen viranomaisen aukiolojen päättymistä. Jos oikaisuvaatimusta ei ole toimitettu määräajassa, se jätetään tutkimatta.

**Oikaisuvaatimuksen sisältö**

Oikaisuvaatimuksessa on ilmoitettava:

* oikaisuvaatimuksen tekijän nimi ja kotikunta
* päätös, johon vaaditaan oikaisua
* miltä kohdin päätökseen vaaditaan oikaisua ja mitä muutoksia siihen vaaditaan tehtäväksi
* perusteet, joilla oikaisua vaaditaan
* postiosoite ja puhelinnumero, johon asiaa koskevat ilmoitukset oikaisuvaatimuksen tekijälle voidaan toimittaa.

Jos oikaisuvaatimuksen tekijän puhevaltaa käyttää hänen laillinen edustajansa tai asiamiehensä tai jos oikaisuvaatimuksen laatijana on joku muu henkilö, oikaisuvaatimuksessa on ilmoitettava myös tämän nimi ja kotikunta. Oikaisuvaatimuksen tekijän, hänen laillisen edustajansa tai asiamiehensä on allekirjoitettava valituskirjelmä. Vaatimuksen täyttää myös sähköinen allekirjoitus. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä ja eheyttä ole syytä epäillä.

**Oikaisuvaatimuksen liitteet**

Oikaisuvaatimukseen on liitettävä:

* päätös, johon oikaisua haetaan, alkuperäisenä tai jäljennöksenä
* todistus siitä, minä päivänä päätös on annettu tiedoksi, tai muu selvitys oikaisuvaatimusajan alkamisajankohdasta
* asiakirjat, joihin oikaisuvaatimuksen tekijä vetoaa vaatimuksensa tueksi, jollei niitä ole jo aikaisemmin toimitettu viranomaiselle
* valtakirja, jos oikaisuvaatimuksen tekijän puhevaltaa käyttää asiamies.

**Yhteystiedot**

Hämeen aluetoimisto

PL 175

15111

Käyntiosoite: Kirkkokatu 12

Puhelin: 0299 484190

Sähköposti: hameenaluetoimisto@mil.fi

Aukioloaika: klo 8.00-15.00